open-index/open-wikipedia-markdown huggingface dataset:
Here and Nowhere Else

***Here and Nowhere Else*** é o terceiro álbum de estudio da banda estadounidense de indie rock Cloud Nothings, publicado o 1 de abril de 2014 a través do selo Carpark Records. O traballo foi producido e mesturado por John Congleton.

## Listaxe de cancións 
Todos os temas compostos por Cloud Nothings.
The War on Drugs

**The War on Drugs** é unha banda estadounidense de indie rock procedente de Filadelfia (Pensilvania) e formado no ano 2005. O grupo está composto por Adam Granduciel (voces, guitarra), David Hartley (baixo), Robbie Bennett (teclados), Charlie Hall (batería), Jon Natchez (saxofón) e Anthony LaMarca (guitarra).

Fundada por Granduciel e Kurt Vile, The War on Drugs publicou o seu álbum de estrea, *Wagonwheel Blues*, en 2008. Vile marchou pouco despois para centrarse na súa carreira en solitario. O segundo traballo, *Slave Ambient*, editouse en 2011 coa aclamación da crítica e unha extensa xira de presentación.

Composo e gravado tras esa xira e un período de soidade e depresión de Granduciel, o terceiro disco da banda, *Lost in the Dream*, foi lanzado no ano 2014 cunha gran aclamación da crítica e aumentando a súa exposición ao público. O anterior colaborador Charlie Hall uniuse ao grupo como batería no proceso de gravación, co saxofonista Jon Natchez e o guitarrista Anthony LaMarca acompañando á banda na súa xira mundial.

## Discografía 
### Álbums de estudio 
### EPs 
## Véxase tamén 
### Ligazóns externas 
* Páxina oficial
Syro

***Syro*** é un álbum do músico electrónico británico Richard D James, publicado baixo o pseudónimo Aphex Twin o 19 de setembro de 2014 a través do selo Warp Records. É o seu sexto traballo de estudio como Aphex Twin e o seu primeiro traballo de estudio en 13 anos, dende o *Drukqs* (2001). O álbum é tamén a primeira edición oficial como Aphex Twin dende *Chosen Lords* (2006), unha recompilación de temas para a serie *Analord*.

Gravado nun período de varios anos en distintos estudios, *Syro* conta con 12 cancións e incorpora varios subxéneros de música electrónica como techno, glitch, jungle e ambient. O álbum tamén conta con voces editadas de James e a súa familia.

## Listaxe de cancións
Unwound

**Unwound** é unha banda de post-hardcore estadounidense fundada en Tumwater/Olympia, Washington. Formada en 1991, o grupo está composto no presente por Justin Trosper (voces, guitarra), Jared Warren (baixo), Sara Lund (batería), e Scott Seckington (guitarra).

Fundada orixinalmente por Trosper, o baixista Vern Rumsey e o batería Brandt Sandeno co nome "Giant Henry", Sandeno foi substituído en 1992 por Lund que tocou no seu álbum de estrea en 1993. Baseado en Olympia durante a década de 1990, o trío formado por Lund, Trosper e Rumsey gravou sete álbums, ademais de numerosos sinxelos, e xirou sen descanso ata a disolución da banda en 2002.

Moitas veces clasificado como noise rock ademais de post-hardcore, Unwound toca un estilo marcadamente disonante e angular que fai uso de tons de guitarra pouco comúns, e chamou a atención local polas súas incansables xiras, preferindo clubs para todas as idades e destacou pola súa forte ética DIY. O grupo estivo fortemente asociado ao selo Kill Rock Stars ao longo dos anos 90, co álbum de estrea da banda, *Fake Train* (1993), sendo o primeiro lanzamento do selo que non era de spoken word. Unwound medrou co lanzamento do quinto e sexto álbums de estudo da banda, *Repetition* (1996) e *Challenge for a Civilized Society* (1998), que experimentaban máis aló do noise rock. O sétimo álbum autoproducido de Unwound, *Leaves Turn Inside You* (2001), foi o único álbum dobre da banda, e viu como a banda mudaba estilisticamente ao territorio post-rock e vangardista; foi aclamado pola crítica e máis tarde apareceu en varias listas dos mellores álbums da década de 2000.

Tras unha desastrosa xira polos Estados Unidos para promover *Leaves Turn Inside You*, Unwound anunciou a súa disolución en 2002 citando as diferenzas xeográficas dos membros da banda e o empeoramento do alcoholismo de Vern Rumsey, causado polo estrés das xiras. Durante a década de 2010 plans para unha reunión plantexáronse e rexeitáronse repetidamente debido aos problemas de saúde de Rumsey, e finalmente nunca ocorreron antes da súa morte en agosto de 2020. En xullo de 2022, Trosper e Lund reformaron Unwound para unha xira en 2023 en memoria de Rumsey, con Jared Warren no baixo e Scott Seckington na guitarra.

## Discografía 
## Véxase tamén 
### Ligazóns externas 
* Páxina oficial
Carrilana

As **carrilanas** son vehículos de 3 ou 4 rodas de descenso costa abaixo sen ningún tipo de propulsión que poden acadar velocidades elevadas.

As carrilanas teñen unha clara orixe lúdica popular, estando presentes en moitos países. Son populares no norte da Península Ibérica, especialmente en Galicia e o norte de Portugal, Asturias, Euskadi, Navarra e Cataluña.

## Historia 
[miniatura|Rapaz [Pobo neerlandés|neerlandés montado nunha carrilana en 1950.]]
A orixe das carrilanas remóntase ás primeiras décadas do século XX, cando os nenos non tiñan apenas xoguetes; foi entón cando facendo uso da inventiva se comezaron a construír as primeiras carrilanas, con táboas  ou calquera tipo de madeira, coas rodas tamén de madeira, podendo recubrirse con gomas, creándose deste xeito uns vehículos con aparencia de bólidos cos que se precipitaban polas costas abaixo.

[miniatura|Carrilana nunha competición en [Bad Wörishofen (Baviera) en 2012.]]
A que fora unha das diversións dos nenos da primeira metade do século XX, adquiriu carácter competitivo, mais son enxeños nos que a velocidade non é o único que importa, as innovacións mecánicas e os acabados froito da imaxinación imperan por riba do espírito de competición.

En Galicia celébranse eventos relacionados con carrilanas en varias localidades como as Carrilanas de Esteiro (Muros), declarada Festa de interese turístico de Galicia no 2000 e Festa de interese turístico nacional en 2021, as de Trasouteiro (Vimianzo) ou as de Valdoviño. É usual bautizalas con algún nome. Coñécense como *carrinhos de rolimã* en Portugal, *goitibehera* no País Vasco ou *carretons* en Cataluña.

## Notas 
## Véxase tamén 
### Ligazóns externas 
*20px
Corpo Nacional de Policía

O **Corpo Nacional de Policía de España** (**CNP**, en castelán: *Cuerpo Nacional de Policía*) é un instituto armado de natureza civil dependente do Ministerio do Interior.

O Corpo Nacional de Policía, coa súa estrutura e denominación actual ten a súa orixe directa na Constitución de 1978, onde se lle consagran dúas misións básicas: «protexer o libre exercicio dos dereitos e liberdades e garantir a Seguridade Cidadá».

A partir deste mandato Constitucional, o 13 de marzo de 1986 promulgouse a Lei Orgánica de Forzas e Corpos de Seguridade (Lei Orgánica 2/1986) que unificaba os Corpos de Policía Nacional e Corpo Superior de Policía no actual Corpo Nacional de Policía. Eran dous corpos de natureza moi distinta, pois o corpo superior dedicábase á investigación, fronte ao outro corpo, que era fundamentalmente un corpo policial de orde pública. Así pois no Corpo Nacional de Policía integráronse os funcionarios dos Corpos Superior de Policía e de Policía Nacional, que quedaron extinguidos.

As competencias do Corpo Nacional de Policía varían segundo as comunidades autónomas, debido a asunción dalgunhas súas e da Garda Civil por parte dos Mossos d'Esquadra en Cataluña, a Ertzaintza no País Vasco, a Policía Foral en Navarra e a Policía Canaria nas Canarias. En Andalucía, Aragón, Asturias, Galicia e a Comunidade Valenciana hai unidades da Policía Nacional que actúan directa e funcionalmente baixo as ordes das comunidades autónomas ás que están adscritas.

## Véxase tamén 
### Ligazóns externas 
* Sitio web oficial
They Want My Soul

***They Want My Soul*** é o oitavo álbum da banda estadounidense de indie rock Spoon, publicado o 5 de agosto de 2014 a través do seu propio selo, Loma Vista Recordings. É o primeiro disco do grupo en contar co novo membro Alex Fischel, que toca os teclados e a guitarra.

## Listaxe de cancións
Confederación Hidrográfica do Segura

[right|miniatura|O [río Segura ao seu paso pola cidade de Murcia.]]
A **Confederación Hidrográfica do Segura** (**CHS**) é o organismo de xestión, regulador e mantedor das augas, regos e accións das conca do río Segura e dos seus afluentes. Foi creada o 4 de decembro de 1927.

## Xeneralidades 
É un organismo autónomo dependente do Ministerio de Medio Ambiente, Medio Rural e Mariño de España. As funcións do devandito organismo están reguladas no artigo 25 do Real Decreto 927/1988, que aproba o Regulamento da Administración Pública da Auga e da Planificación Hidrolóxica.

Estas funcións son as seguintes:
*A elaboración do plan hidrolóxico de conca, así como o seu seguimento e revisión.
*A administración e control do dominio público hidráulico.
*A administración e control dos aproveitamentos de interese xeral ou que afecten a máis dunha Comunidade Autónoma.
*O proxecto, a construción e explotación das obras realizadas con cargo aos fondos propios do Organismo, e as que lles sexan encomendadas polo Estado.
*As que deriven dos convenios con Comunidades Autónomas, Corporacións Locais e outras Entidades públicas ou privadas, ou dos subscritos cos particulares.

## Notas 
## Véxase tamén
White Lung

**White Lung** é unha banda de punk rock canadense formada en Vancouver no ano 2006. Levan publicados dous álbums a través do selo Deranged Records e un terceiro con Domino Recording Company. A revista *Exclaim!* elixiu aos seu primeiro álbum, ''It's the Evil'', como o mellor álbum punk do ano. A banda estivo nomeada ao premio do grupo de punk/hardcore do ano nos Canadian Music Week Indie Awards de 2011.

## Discografía 
## Véxase tamén 
### Ligazóns externas 
* Páxina oficial
Perfect Pussy

**Perfect Pussy** é unha banda estadounidense de noise rock formada no ano 2012 en Syracuse, Nova York. O grupo está composto pola vocalista Meredith Graves, o guitarrista Ray McAndrew, o batería Garrett Koloski, o baixista guitarist Greg Ambler e o teclista Shaun Sutkus. A banda é coñecida pola súa "marca de punk frenética e os seus estridentes directos" e foi descrita como "a banda de punk máis importante en vir de Syracuse dende Earth Crisis".

## Discografía 
### Álbums de estudio 
* *Say Yes to Love* - 2014 (Captured Tracks)

### EPs 
* *I Have Lost All Desire for Feeling* - 2013 (auto-editado)

## Véxase tamén 
### Ligazóns externas 
* Páxina oficial
Plowing Into the Field of Love

***Plowing Into the Field of Love*** é o terceiro álbum da banda danesa de punk rock Iceage, publicado o 6 de outubro de 2014 a través do selo Matador Records.

## Listaxe de cancións 
Toda a música por Iceage, letras por Elias Bender Rønnenfelt

#"On My Fingers" - 5:14
#"The Lord's Favorite" - 3:49
#"How Many" - 3:21
#"Glassy Eyed, Dormant and Veiled" - 4:33
#"Stay" - 4:14
#"Let It Vanish" - 3:58
#"Abundant Living" - 2:30
#"Forever" - 4:51
#"Cimmerian Shade" - 4:35
#"Against the Moon" - 3:27
#"Simony" - 3:17
#"Plowing into the Field of Love" - 4:05
Deinococcus

***Deinococcus*** (do grego, *deinos*, "terrible, estraño" e κόκκος, *kókkos*, "gránulo") é un xénero de bacterias do grupo Deinococcales pertencente ao filo Deinococcus-Thermus, moi resistentes a condicións ambientais extremas. Estas bacterias teñen paredes celulares grosas con tinguidura grampositiva, pero presentan unha segunda membrana adicional, polo que estruturalmente son máis próximas ás bacterias gramnegativas. Os *Deinococcus* sobreviven aínda que o seu ADN sexa exposto a altas doses de radiación gamma e UV. Outras bacterias sufrirían cambios na súa estrutura para intentaren soportar a radiación, como a formación de endósporas, pero *Deinococcus* toléraa sen cambiar a súa forma celular e non se protexe formando unha estrutura dura. Tamén se caracterizan pola presenza do pigmento carotenoide deinoxantina, que lles dá a súa cor rosa.

## Especies 
En agosto de 2011, había descritas 47 especies de *Deinococcus* segundo o NCBI:

## Filoxenia 
A taxonomía actualmente aceptada está baseada nas listas da LPSN  e do NCBI
e a filoxenia está baseada en datos do ARNr 16S da LTP 115 do 'The All-Species Living Tree' Project.

{{clade
    |1=?*D. aquivivus*  Kaempferet al. 2008
    |2=?*D. soli*  Zhang et al. 2011
    |3=?*D. xibeiensis* Wang et al. 2010
    |4=
    |8={{clade
      |1=
      |2={{clade
        |1=*D. maricopensis* Rainey e da Costa 2005
        |2={{clade
          |1=
          |2={{clade
            |1=*D. alpinitundrae* Callegan et al. 2008
            |2={{clade
              |1=
              |2={{clade
                |1=*D. xinjiangensis* Peng et al. 2009
                |2={{clade
                  |1=
                  |2=
                   }}
                 }}
               }}
             }}
           }}
         }}
       }}
     }}

## Notas
A Sunny Day in Glasgow

**A Sunny Day in Glasgow** é unha banda de dream pop de Filadelfia e Brooklyn nos Estados Unidos e Sydney, Australia. Formado no ano 2006, o grupo tivo moitos cambios na súa composición dende entón, sendo Ben Daniels o único membro constante. Dende o ano 2010 a banda está composta por Ben Daniels, Josh Meakim, Annie Fredrickson, Ryan Newmyer, Adam Herndon, e Jen Goma.

## Historia 
A Sunny Day in Glasgow comezou como unha colaboración entre os amigos Ben Daniels e Ever Nalens, que regresaran a Filadelfia pouco antes tras varios anos no Reino Unido. O nome da banda púxollo Nalens, que estivera vivindo en Glasgow, e  Daniels mantívoo cando Nalens deixou o proxecto. Daniels tamén preguntoulle ás súas irmás xemelgas, Robin e Lauren, para que cantasen as cancións nas que estaba traballando.

En marzo de 2006 a banda xuntou varios temas e publicounos nun EP titulado *The Sunniest Day Ever*. O EP tivo algunha repercusión nas radios universitarias, chegando ao número 1 da emisora da Universidade de Nova York, a WNYU, e recibindo recensións favorables de páxinas como Pitchfork Media.

En 2006 a banda fichou por Notenuf Records e a través deste selo lanzou o seu álbum de estrea, *Scribble Mural Comic Journal*, en febreiro de 2007. O disco foi moi ben acollido, dándolle Pitchfork Media un "8.0" e unha valoración de "recomendado", mentres que Drowned in Sound deulle un "9/10" e chamouno "contendente ao álbum do ano". O grupo recompilou descartes de anteriores sesións de gravación e lanzounas como o *Tout New Age EP* no verán de 2007.

En 2009 o grupo lanzou o seu segundo álbum de estudio, *Ashes Grammar*. Durante o proceso de gravación, a banda pasou por varios cambios na formación. O primeiro deses cambios chegou cando o baixista Brice Hickey caeu ao cargar equipamento no seu coche, rompendo varios ósos das pernas. Isto fixo que Ben Daniels gravase as partes de baixo para o disco, pero tamén significou que a vocalista Robin Daniels tivese que marchar para coidar do encamado Hickey, que é o seu mozo. Lauren Daniels tamén tivo que deixar o grupo debido a que realizaba estudos de potgrao en Colorado, forzando a Ben Daniels e ao guitarrista/batería Josh Meakim a recrutar á cantante Annie Fredrickson, que tamén era unha cjhelista e pianista con formación clásica. Tras a gravación do álbum, Ryan Newmyer uniuse como baixista e o amigo de Meakim Adam Herndon como batería.

O 24 de xuño de 2014 A Sunny Day in Glasgow publicou o seu cuarto álbum de estudio, *Sea When Absent*.

## Discografía 
### Álbums 
### EPs 
* *The Sunniest Day Ever EP* - 2006
* *Tout New Age EP* - 2007
* *Nitetime Rainbows EP* - 2010
* *Sketch for Winter* - 2014
* *No Death* - 2015

## Notas 
## Véxase tamén 
### Ligazóns externas 
* Páxina oficial
In God We Trust

[miniatura|IN GOD WE TRUST no [Reverso (moedas)|reverso dun billete estadounidense de 20 dólares.]]
"**In God We Trust**" é o lema dos Estados Unidos de América, e foi adoptado oficialmente en 1956 para substituír o non oficial *E pluribus unum*, que fora adoptado cando se creou o Gran Selo dos Estados Unidos en 1782.
[miniatura|IN GOD WE TRUST no [Reverso (moedas)|reverso dun dólar Morgan]]
"In God we trust" apareceu por vez primeira nunha moeda estadounidense en 1864 e nos billetes dende 1957. Algúns secularistas opóñense ó seu uso.

É tamén o lema do estado de Florida. O seu equivalente en castelán, *En Dios Confiamos,* é o lema da República de Nicaragua.

## Notas
Río Búbal, río Miño

O **río Búbal** é un curso fluvial galego. Pertence ao curso alto do río Miño, declarado Reserva da biosfera pola Unesco en 2002.

## Percorrido 
Nace na serra da Martiñá, entre os concellos de San Cristovo de Cea e Vilamarín, e desemboca na marxe dereita do río Miño á altura dos Peares. Ten un curso rápido e estreito. Preto da súa desembocadura hai unha piscina natural a carón dun antigo muíño.
Galicia Histórica

***Galicia Histórica*** foi unha revista editada en Santiago de Compostela entre 1901 e 1903.
## Historia e características 
Apareceu en xullo-agosto de 1901. Revista bimestral fundada e dirixida por Antonio López Ferreiro coa colaboración de José Villa-amil y Castro, Eladio Oviedo Arce e Andrés Martínez Salazar. No primeiro prólogo, "A nuestros lectores", expón os seus criterios:

Como apéndice repartiuse a "Colección diplomática", a base de códices, documentos pontificios, doazóns e confirmacións, fundacións ou restauracións, testamentos e escritos sobre actos diversos. Cesou a súa publicación en novembro-decembro de 1903.

## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia da Coruña
Eladio Oviedo Arce

**Eladio Oviedo Arce**, nado en Noia o 20 de marzo de 1864 e finado na mesma vila o 19 de xaneiro de 1918, foi un sacerdote e escritor galego.

## Traxectoria 
Fixo a carreira sacerdotal, doutorouse en Teoloxía e licenciouse en Filosofía e Letras. Foi socio fundador da Real Academia Galega, profesor de Historia Eclesiástica e de Arqueoloxía Sagrada no seminario de Santiago de Compostela e ingresou no corpo facultativo de Arquiveiros, Bibliotecarios e Arqueólogos do Estado e foi xefe do Arquivo Rexional de Galicia. Foi un dos partícipes da Exposición Rexional de 1909.

Como historiador foi discípulo de Antonio López Ferreiro, ao que substituíu dende 1889 nas súas clases no seminario. Escribiu monografías sobre a época medieval en Galicia, editou fragmentos en galego das *Partidas* de Afonso X o Sabio e colaborou na revista *Galicia Histórica*. Consideraba que a historia debía de achegar e lexitimar unha ideoloxía de corte tradicional e católica. Colaborou no *Boletín de la Real Academia Gallega* e *El Eco Popular*.
miniatura|300px|

## Obras 
* *Precedentes y estado actual de los estudios de arqueología sagrada, y papel que esta ciencia puede desempeñar como elemento de civilización católica*, 1891.
* "Consideraciones sobre el carácter religioso de los antiguos gremios", 1898, 36 pp.
* *El autor de "Salve Regina"*, 1903.
* *El genuino "Martín Codax", juglar gallego del siglo XIII: según un apógrafo trecentista de su "cancionero"*, 1917, 110 pp. (coa colaboración musical de Santiago Tafall).

## Notas 
## Véxase tamén 
### Bibliografía 
* 
* 
* 
* 
* 

### Outros artigos 
* *Boletín de la Real Academia Gallega*
### Ligazóns externas 
* Almanaque das Irmandades
Use Your Fingers

***Use Your Fingers*** é o álbum de estrea da banda estadounidense de rock alternativo Bloodhound Gang, publicado o 18 de xullo de 1995 a través do selo Cheese Factory Records. Algunhas das cancións do disco foron versións reescritas das primeiras demos do grupo, *Just Another Demo* e ''The Original Motion Picture Soundtrack to Hitler's Handicapped Helpers''.

## Listaxe de cancións
Policía Canaria

A **Policía Canaria** ou **Corpo Xeral da Policía Canaria** (**CGPC**, en castelán: *Cuerpo General de la Policía Canaria*) é a policía autonómica das Canarias. Creouse en 2010 sendo presidente do Goberno Canario Paulino Rivero.

Cen axentes -92 homes e 8 mulleres-, integraron a primeira promoción da Policía Canaria nun acto de presentación celebrado o 30 de xuño de 2010 na Academia Canaria de Seguridade de Santa Cruz de Tenerife; o presidente autonómico manifestou que ese só era o primeiro paso dunha despregadura que deberá chegar aos 1 700 axentes en varias fases.

A súa primeira misión produciuse con motivo da celebración da Baixada da Virxe das Neves, na illa de La Palma.

## Competencias
De acordo coa Lei do Corpo Xeral da Policía Canaria, aprobada o 28 de maio de 2008 polo Parlamento das Canarias, entre as funcións deste corpo policial inclúese a vixilancia e protección de persoas, órganos e edificios, establecementos e dependencias da comunidade autónoma e dos seus entes instrumentais, e velar polo cumprimento das disposicións e ordes singulares ditadas polos órganos da comunidade, entre outras.

## Notas
## Véxase tamén 
### Ligazóns externas 
* Páxina web oficial da Policía Canaria
Exodus

**Exodus** (‘éxodo’ en inglés) pódese referir a:

## Cinema 
* ***Exodus***, filme estadounidense de 1960, dirixido por Otto Preminger.
* ***Exodus: Gods and Kings***, filme de 2014, dirixido por Ridley Scott.

## Música 
* **Exodus**, banda estadounidense de *thrash metal*.
* ***Exodus*** (1977), álbum do guitarrista e compositor xamaicano Bob Marley e maila banda xamaicana de reggae The Wailers.
* ***Exodus*** (1998), segundo EP da banda suíza de *black metal* Samael.
* ***Exodus*** (1998), álbum cristián que reúne a varios artistas.
* ***Exodus*** (2004), álbum de estudio da cantante xaponesa de música pop Hikaru Utada.

## Televisión 
* **Exodus** (2001), capítulo (T04E22) da serie de televisión *Stargate SG-1*.
* **Exodus** (2003), capítulo (T02E23) da segunda tempada da serie de televisión *Smallville*.

Ademais, pode facer referencia a:
* **Exodus**, personaxe da banda deseñada *X-Men*.

## Véxase tamén 
### Outros artigos 
*Exodus International
*Éxodo
The Salt of the Earth

***The Salt of the Earth*** é un filme documental franco-brasileiro dirixido por Wim Wenders e Juliano Ribeiro Salgado. Foi seleccionado para competir na categoría "Un Certain Regard" do Festival de Cinema de Cannes de 2014 onde gañou o "Premio Especial".

O filme conta a vida e o traballo do fotógrafo brasileiro Sebastião Salgado.

## Notas 
## Véxase tamén 
### Ligazóns externas 
*
American Don

***American Don*** é un álbum de estudio da banda estadounidense de math rock Don Caballero, publicado o 3 de outubro de 2000 a través do selo Touch and Go Records. O disco foi gravado por Steve Albini.

*American Don* é a quinta edición de longa duración de Don Caballero, e o cuarto álbum de estudio, aínda que moitos seareiros considerano o seu derradeiro disco debido á pelexa entre Ian Williams e Damon Che, o núcleo creativo do grupo, tras a edición deste álbum. Che é na actualidade o único membro orixinal de Don Caballero en tocar neste e nos seguintes traballos.

## Listaxe de cancións 
## Notas
La Cucaracha

***La Cucaracha*** é o décimo e derradeiro álbum da banda estadounidense de rock alternativo Ween, publicado o 23 de outubro de 2007 a través do selo Rounder Records. O disco estivo dispoñible en *streaming* no MySpace do grupo entre os días 16 e 19 de outubro antes do seu lanzamento. Foi elixido Álbum do ano do 2007 pola revista *Magnet*. Unha canción extra, "Bag of Fat", estivo dispoñible en exclusiva en iTunes coa compra de todo o disco.

## Listaxe de cancións
Slave Ambient

***Slave Ambient*** é o segundo álbum da banda estadounidense de indie rock The War on Drugs, publicado o 16 de agosto de 2011 a través do selo Secretly Canadian. Gravado nun período de tres anos, *Slave Ambient* é a derradeira edición do grupo en contar con contribucións do guitarrista Kurt Vile e o batería Mike Zanghi, e o primeiro no que aparece Steven Urgo ás baquetas. O disco foi precedido polo EP *Future Weather* no ano 2010.

## Listaxe de cancións 
Todos os temas compostos por Adam Granduciel, agás onde se indique.
Exodus: Gods and Kings

***Exodus: Gods and Kings*** (literalmente *Éxodo: Deuses e Reis*) é un filme épico estadounidense de 2014 dirixido por Ridley Scott e escrito por Adam Cooper, Bill Collage, Jeffrey Caine e Steven Zaillian. Trátase dunha coprodución entre os Estados Unidos, o Reino Unido e España e foi producido por Peter Chernin, Ridley Scott, Jenno Topping, Michael Schaefer e Mark Huffam con música de Alberto Iglesias. Os protagonistas do filme son Christian Bale, Joel Edgerton, John Turturro, Aaron Paul, Ben Mendelsohn, María Valverde Rodríguez, Sigourney Weaver, Ghassan Massoud, Indira Varma, Golshifteh Farahani e Ben Kingsley. Está inspirado no episodio bíblico do éxodo dos hebreos dende Exipto liderados por Moisés e que está relatado no libro do Éxodo.

## Elenco 
* Christian Bale coma Moisés.
* Joel Edgerton coma Ramsés II.
* Aaron Paul coma Xosué.
* John Turturro coma Seti I.
* Ben Kingsley coma Nun.
* Sigourney Weaver coma Tuya.
* María Valverde Rodríguez coma Séfora.
* Indira Varma coma Sumo Sacerdote.
* Hiam Abbass coma Bithiah.
* Kevork Malikyan coma Xetró.
* Anton Alexander coma Dathan.
* Golshifteh Farahani coma Nefertari.
* Tara Fitzgerald coma Miriam.
* Ben Mendelsohn coma Hegep.
* Dar Salim coma Khyan.
* Ayoub El Hilali.

## Produción 
Contra o 15 de marzo de 2013, Deadline.com informou que Ridley Scott quería a Christian Bale como protagonista do filme a quen posteriormente confirmou o papel de Moisés o 13 de agosto a seguir. O mesmo día, Joel Edgerton tamén se uniu ao repartimento co fin de interpretar a Ramsés xunto a Bale; e confirmouse que a produción empezaría en setembro. O estudio anunciou os castings na Almería e Fuerteventura para buscar uns 4500 extras. O 27 de agosto, Aaron Paul tamén se uniu ao filme, co papel de Xosué. Sigourney Weaver, Ben Kingsley e John Turturro tamén conversaron para se unir ao elenco o mesmo día.

### Rodaxe 
A filmación da película comezou en setembro de 2013 en Pinewood Studios (Londres). En outubro o equipo trasladouse a España para rodar os exteriores en Almería e máis tarde, en Fuerteventura (Illas Canarias).

### Posprodución 
O 8 de xullo de 2014 anunciouse que Alberto Iglesias sería o encargado de realizar a banda sonora do filme. O 9 de xullo saíu á luz o primeiro tráiler de *Exodus*.

## Lanzamento 
*Exodus: Gods and Kings* foi estreada o 5 de decembro en España (incluíndo Galiza coa dobraxe castelá) e o 12 de decembro nos Estados Unidos.

## Recepción 
### Crítica 
As primeiras críticas de *Exodus* foron desde mixtas a positivas. En Rotten Tomatoes, o filme mantén unha cualificación de 64%, baseada en 11 comentarios, cunha cualificación media de 7.2 / 10. En Metacritic, o filme ten unha puntuación de 61 sobre 100, baseada en 6 críticos, indicando «críticas xeralmente favorábeis».

## Notas 
## Véxase tamén 
### Ligazóns externas 
* Páxina oficial  
*
Sonic Highways

***Sonic Highways*** é o oitavo álbum da banda estadounidense de rock alternativo Foo Fighters, publicado o 10 de novembro de 2014 a través do selo RCA Records. Como parte da serie de televisión de HBO que o acompaña, *Foo Fighters: Sonic Highways*, o grupo gravou oito cancións do disco en oito diferentes cidades estadounidense: Austin, Chicago, Os Ánxeles, Nashville, Nova Orleáns, Nova York, Seattle e Washington, D.C. Está dispoñible en CD, vinilo e como descarga dixital. O seu sinxelo principal "Something from Nothing" foi editado o 16 de outubro de 2014.

## Listaxe de cancións
Monomania

***Monomania*** é o sexto álbum da banda estadounidense de indie rock Deerhunter, publicado o 7 de maio de 2013 a través do selo 4AD. Producido tanto pola banda como por Nicolas Vernhes, o disco é o primeiro en contar co baixista Josh McKay e o guitarrista Frankie Broyles. O traballo foi moi ben recibido pola crítica tras o seu lanzamento e acadou o número 73 na lista británica de álbums.

## Listaxe de cancións
Following Sea

***Following Sea*** é un álbum da banda belga de rock alternativo dEUS, publicado o 1 de xuño de 2012 a través do selo Play It Again Sam.

## Listaxe de cancións
I Bet on Sky

***I Bet on Sky*** é o décimo álbum da banda estadounidense de rock alternativo Dinosaur Jr., publicado o 17 de setembro de 2012 en Europa e o día seguinte nos Estados Unidos a través do selo Jagjaguwar. "Watch the Corners" tivo un vídeo musical e foi promovido a través dun mp3 de balde.

## Listaxe de cancións 
Todos os temas compostos por J Mascis agás onde se indique.
Right Thoughts, Right Words, Right Action

***Right Thoughts, Right Words, Right Action*** é o cuarto álbum da banda escocesa de Franz Ferdinand, publicado o 26 de agosto de 2013 no Reino Unido e un día despois nos Estados Unidos a través do selo Domino Records. O disco tivo en xeral recensións favorables dos críticos musicais. O 1 de setembro de 2013 estreouse no número 6 da lista británica de álbums e no 1 da lista indie do mesmo país.

## Listaxe de cancións
Koi No Yokan

***Koi No Yokan*** é o sétimo álbum da banda estadounidense de metal alternativo Deftones, publicado o 12 de novembro de 2012 no Reino Unido e o día seguinte nos Estados Unidos a través do selo Reprise Records. O disco tivo unha recepción positiva entre os críticos tras o seu lanzamento. Estreouse no número 11 das listas da *Billboard* cunhas vendas de 65.000 copias. Segundo Nielsen Soundscan o álbum vendeu ao redor de 180.000 unidades ata a data nos Estados Unidos.

## Listaxe de cancións
Ramón Lira Castro

**Ramón Lira Castro de Boan**, foi un comerciante e profesor galego.

## Traxectoria 
Foi propietario de *El Tambre* de Noia (1879). Foi nomeado arquitecto municipal de Noia e director da Escola de Debuxo en 1880. Logo foi secretario do concello de Lousame até 1902. Realizou un plano da vila de Noia en 1907.

## Notas
Songs of Innocence

***Songs of Innocence*** é o décimo terceiro álbum da banda irlandesa de rock U2, publicado o 9 de setembro de 2014. Foi producido por Danger Mouse, con produción adicional de Paul Epworth, Ryan Tedder, Declan Gaffney e Flood. O disco foi anunciado nun evento de lanzamento de Apple Inc. e lanzado ese mesmo día de xeito gratuíto para todos os clientes de iTunes Store. Estivo de xeito exclusivo para iTunes, iTunes Radio e Beats Music ata o 13 de outubro, cando se editou en formato físico a través dos selos Island Records e Interscope Records. A edición dixital bateu un récord ao estar dispoñible a uns 500 millóns de clientes de iTunes, polo cal o CEO de Apple Tim Cook vendeuno como "a maior edición dun álbum de todos os tempos".

## Listaxe de cancións
Mission: Impossible II

***Mission: Impossible II*** (tamén coñecido como ***M:I-2*** ou ***Mission: Impossible 2***) é un filme estadounidense de acción dirixido por John Woo que se estreou no 2000. Está protagonizado por Tom Cruise, que tamén foi produtor do mesmo. É a secuela do filme dirixido por Brian De Palma en 1996 *Mission: Impossible*, e Cruise retoma o papel do axente Ethan Hunt, un axente secreto. É a segunda parte da serie de filmes de Mission: Impossible, e foi seguido por *Mission: Impossible III* (2006) e *Misión Imposible: Protocolo fantasma* (2011).

## Personaxes 
* Tom Cruise como Ethan Hunt
* Dougray Scott como Sean Ambrose
* Thandie Newton como Nyah Nordoff-Hall
* Ving Rhames como Luther Stickell
* Richard Roxburgh como Hugh Stamp
* Roland Krönmeyer como Jon Tomson
* John Polson como Billy Baird
* Brendan Gleeson como John C. McCloy
* Anthony Hopkins como Comandante Swanbeck (sen acreditar)
* Rade Šerbedžija como Dr. Nekhorvich
* William Mapother como Wallis
* Dominic Purcell como Ulrich
* Mathew Wilkinson como Michael
* Nicholas Bell como Accountant
* Cristina Brogers como Bailaora de flamenco
* Kee Chan como Químico
* Kim Fleming como Larrabee
* Sam Jones como Pasaxeiro do avión
* Tory Mussett (sen acreditar)
* Jeremiah Boogle como Xefe de Fugiter

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en Rotten Tomatoes
Thermus

***Thermus*** é un xénero de bacterias termófilas, que pertence ao grupo Deinococcus-Thermus. Entre as especies que inclúe salientan as seguintes:

* *Thermus aquaticus* Brock & Freeze, 1969. A ADN polimerase (Taq polimerase) desta bacteria termófila é utilizada na técnica da PCR, xa que resiste moi ben as temperaturas utilizadas nese procedemento.
* *Thermus thermophilus*. Inicialmente chamouse *Flavobacterium thermophilum*. O seu encima rTth ADN polimerase úsase en certas aplicacións da PCR.
* *Thermus antranikianii* Chung, Rainey, Valente, Nobre, & da Costa, 2000
* *Thermus igniterrae* Chung, Rainey, Valente, Nobre, & da Costa, 2000
* *Thermus tengchongensis* Yu, Yao, Ming, Yin, Zhou, Liu, Tang & Li, 2013

## Filoxenia 
A taxonomía actualmente aceptada deste grupo está baseada na LPSN  e no NCBI
e a filoxenia está baseada en datos do ARNr 16S da LTP 115 do 'The All-Species Living Tree' Project 

Nota:
♠ Cepas que se atopan na lista do NCBI pero non na LPSN.

## Notas
Ipatii Potii

**Ipatii Potii** (en ; en ; en ), nado o 12 de agosto de 1541 en Różanka e finado o 8 de xullo de 1613 en Vlodymyr-Volynskyi, foi un eclesiástico grecocatólico ucraíno, escritor, polemista e teólogo, que tivo un importante papel na Unión de Brest e que foi metropolita de Kíiv e Galicia dende 1599 até a súa morte en 1613.

## Traxectoria 
### Primeiros anos 
Naceu o 12 de agosto de 1541 en Różanka, no voivodato de Lublin, no seo dunha familia nobre. coa que tivo seis fillos.

### Bispo de Volodymyr e Brest 
Logo da morte da súa dona en 1592, Potii decidiu ingresar na vida relixiosa e converteuse en monxe, tomando o nome relixioso de *Ipatii*. En 1593 foi nomeado bispo de Volodymyr e Brest, e foi consagrado bispo o 6 de xuño de 1593 polo metropolita de Kíiv Michal Rahoza.

Ipatii Potii tivo un papel especialmente importante na Unión de Brest, pola que a metrópole ortodoxa de Kíiv (a igrexa ucraína) deixou de estar baixo a xurisdición da Igrexa Ortodoxa de Constantinopla para entrar en comuñón coa Igrexa Católica e situarse baixo xurisdición papal, formando o que hoxe é a Igrexa Católica Ucraína. Viaxou a Roma xunto co bispo de Lutsk Cyril Terlecki, para entregarlle ao papa Clemente VII a petición de unión asinada polos bispos da metrópole en Brest o 12 de xuño de 1595. Chegaron a Roma o 25 de novembro de 1595, e obtiveron a aprobación do papa á unión, podendo manter o rito bizantino e o resto de prácticas litúrxicas. Volveron a Lutsk en marzo de 1596.

### Metropolita de Kíiv 
Logo da morte de Rahoza, Ipatii Potii foi nomeado metropolita de Kíiv en agosto de 1599 polo rei Sexismundo III, e confirmado polo papa Clemente VIII o 15 de novembro de 1600. Foi tamén nomeado arquimandrita do mosteiro das Covas de Kíiv, mais a oposición ortodoxa levouno a renunciar en 1605. En 1601 fundou un seminario, e o 3 de marzo de 1605 foi formalmente recoñecido como o único metropolita de rito bizantino da Confederación Polaco-Lituana.

O 11 de xullo de 1609 algúns ortodoxos atentaron contra a súa vida, mais sen éxito. Traballou tamén para reestruturar a Orde de San Basilio Magno. Finou o 18 de xullo de 1613 en Volodymyr-Volynskyi, e enterrado na catedral da mesma cidade.

## Notas 
## Véxase tamén 
### Bibliografía 
* 
* 
* 
* 

### Ligazóns externas 
* Potii, Ipatii - Artigo en *Internet Encyclopedia of Ukraine*
Monuments to an Elegy

***Monuments to an Elegy*** é o noveno álbum da banda estadounidense de rock alternativo The Smashing Pumpkins, publicado o 5 de decembro de 2014 en Alemaña, o 8 no Reino Unido e o 9 no resto do mundo. Billy Corgan, o líder do grupo, destacou que de xeito semellante ao seu anterior traballo, *Oceania*, este formará parte do seu proxecto en marcha, *Teargarden by Kaleidyscope*.

## Listaxe de cancións
Mosquito (álbum)

***Mosquito*** é o cuarto álbum da banda estadounidense de indie rock Yeah Yeah Yeahs, publicado o 12 de abril de 2013 a través do selo Interscope Records. O seu sinxelo principal, "Sacrilege" foi lanzado o 26 de febreiro. "Despair" foi o segundo e editouse o 19 de xullo.

## Listaxe de cancións
Our Love

***Our Love*** é o sexto álbum do músico canadense Caribou, publicado o 6 de outubro de 2014 a través do selo Merge Records en América e de City Slang no resto do mundo.

## Listaxe de cancións
El Pintor

***El Pintor*** é o queinto álbum da banda estadounidense de indie rock Interpol, publicado o 8 de setembro de 2014 internacionalmente e ao día seguinte en Norteamérica a través do selo Matador Records. Auto-producido polo grupo e gravado en Electric Lady Studios e Atomic Sound de Nova York, o enxeñeiro do disco James Brown, coñecido polo seu traballo con Foo Fighters, e mesturouno Alan Moulder, que ten traballado con My Bloody Valentine, Swervedriver, The Smashing Pumpkins e Nine Inch Nails.

## Listaxe de cancións 
Todos os temas compostos por Interpol.
Infruset

***Infruset*** é o sexto álbum da banda sueca de rock alternativo Mando Diao, publicado o 31 de outubro de 2012 a través do selo Universal Records. Trátase do seu primeiro traballo no que usan o sueco nas súas cancións.

No ano 2011, coa ocasión dos 100 anos da morte do poeta sueco Gustaf Fröding (1860–1911), a Gustaf Norén pedíronlle poñerlle música a un dos seus poemas. A beleza e honestidade da poesía de Fröding, así como a súa excéntrica e angustiosa forma de vida, fixéronse atractivos para a banda.

## Listaxe de cancións
Tres Cabrones

***Tres Cabrones*** é un álbum da banda estadounidense de sludge metal Melvins, publicado o 5 de novembro de 2013 a través do selo Ipecac Recordings. Este conta co seu batería orixinal Mike Dillard, co actual Dale Crover tocando o baixo. É o primeiro disco oficial en contar con Mike Dillard, xa que as súas únicas aparicións previas antes da gravación deste traballo foron nas *Mangled Demos* de 1983 e nun feixe de recompilacións e *bootleg*.

## Listaxe de cancións
La Bandera de Santiago

***La Bandera de Santiago*** foi un periódico editado en Santiago de Compostela en 1887.

## Historia e características 
Apareceu en xaneiro de 1887. Fundado e dirixido por Andrés Rey Varela.

## Véxase tamén 
### Bibliografía 
### Outros artigos 
* Lista de publicacións impresas da provincia da Coruña
Joshua Brookes

**Joshua Brookes**, nado o 24 de novembro de 1761 e finado o 10 de xaneiro de 1833 en Londres, foi un anatomista e naturalista inglés.

## Traxectoria 
### Estudos 
Estudou en Londres con William Hunter, William Hewson, Andrew Marshall e John Sheldon, desde 1718 até 1783. 

Máis tarde asistiu á prácticas de Antoine Portal e outros eminentes cirurxiáns do Hôtel-Dieu de Paris, o máis antigo hospital da cidade de París, Francia, 

### Museo Brookesiano 
Brookes foi profesor de anatomía en Londres e realizou numerosos traballos sobre esta disciplina, creando un importante museo dedicado a ela grazas á técnica que desenvolveu para a conservación das preparacións, o chamado *Museo Brookesiano* de anatomía comparada. 

Este museo privado descríbese no seu catálogo de 1830 como «*Museum Brookesianum*, que abarca unha case interminábel colección de todas as preparacións anatómicas, patolóxicas, obstétricas e zootómicas, así como exemplares de Historia Natural».

### Últimos anos 
Foi elixido membro da Royal Society en 1819, e así mesmo foi membro da *Linnean Society of London*. 

Brookes deixou a ensinanza en 1826 debido ao seu mal estado de saúde. Despois de tratar sen éxito de desfacerse das súas coleccións completas do seu Museo, vendeuno de forma fragmentaria. (A venda final tivo lugar o 1 de marzo de 1830 e nos 22 días seguintes).

Morreu o 10 de xaneiro de 1833 en *Great Portland Street*, Londres.

## Xéneros descritos por Brooks 
En 1817 describiu o xéneros dos licaóns (*Lycaon*) e, en1828 os do guepardo (*Acinonyx*) e do mamut (*Mammuthus*).

## Epónimos 
En 1864, co fin de honrar a Joshua Brookes, o naturalista John Edward Gray denominou como *Brookesia* a un xénero de camaleóns (os chamados camaleóns de cola curta ou camaleóns folla, endémicos de Madagascar).

## Principais publicacións 
* 1828: ''An address : delivered at the anniversary meeting of the Zoological Club of the Linnean Society, held at the Society's house, in Soho-Square, November 29, 1828*.
* 1828: *The Brookesian Museum. The Museum of Joshua Brookes [...]*, Londres.
* 1831: *Thoughts on the Best Means of Lessening the Destructive Progress of Cholera*, Londres.

## Abreviatura 
A abreviatura **Brookes** emprégase para indicar a Joshua Brookes como autoridade na descrición e taxonomía en zooloxía.

## Notas 
## Véxase tamén 
### Bibliografía 
* Dobson, J. (1952): "Eighteenth Century Anatomists: Joshua Brookes", *Practitioner'' **169** (1010): 180-184.
### Ligazóns externas 
* Joshua Brookes, British anatomist, 1822 en Science & Society. Picture Library
1965 (álbum)

***1965*** é o sexto álbum da banda estadounidense de rock alternativo The Afghan Whigs, publicado o 27 de outubro de 1998 a través do selo Columbia Records. Foi gravado principalmente nos Kingsway Studios de Daniel Lanois en Nova Orleáns, realizando gravacións tamén en Ocean Way e Larrabee North nos Ánxeles, The American Sector en Nova Orleáns, e London Bridge en Seattle. O disco foi producido enteiramente polo vocalista e guitarrista da banda Greg Dulli, quen tamén compuxo a meirande parte das cancións. A fotografía da portada amosa ao astronauta Ed White no primeiro paseo espacial estadounidense como parte do voo do Gemini 4.

## Listaxe de cancións
Morning Phase

***Morning Phase*** é o décio segundo álbum do músico estadounidense Beck, publicado o 21 de febreiro de 2014 a través do selo Capitol Records. Segundo unha nota de prensa, *Morning Phase* é unha "peza de acompañamento" do seu álbum de 2002 *Sea Change*. Varios dos músicos que gravaron partes para *Sea Change* volveron gravar en *Morning Phase*. 

## Listaxe de cancións
Gentlemen

***Gentlemen*** é o cuarto álbum da banda estadounidense de rock alternativo The Afghan Whigs, publicado o 5 de outubro de 1993 a través do selo Elektra Records nos Estados Unidos e Blast First no Reino Unido. O disco foi producido polo vocalista e guitarrista do grupo Greg Dulli. Foi reeditado o 28 de outubro de 2014 para celebrar o seu 20 aniversario.

## Listaxe de cancións 
Todos os temas compostos por Greg Dulli, agás onde se indique.
Love Stories & Other Musings

***Love Stories & Other Musings*** é o quinto álbum da banda estadounidense de rock alternativo Candlebox, publicado o 3 de abril de 2012.

## Listaxe de cancións 
# "Youth in Revolt" — 3:19
# "Sweet Summertime" — 3:50
# "Believe in It" — 3:49
# "She Come Over Me" — 4:54
# "Turn Your Heart Around" — 4:04
# "Lifelike Song " — 4:37
# "Come Home" — 3:58
# "Baby Love Me" — 3:34
# "Them Eyes" — 4:32
# "Far Behind" — 4:52
# "You" — 5:01
# "Cover Me" — 4:44
# "Change" — 6:18
# "Simple Lessons" — 3:08
# "Out Here All Night" (versión de Damone) — 3:23
# "No Lights" — 3:42
Diamond Eyes

***Diamond Eyes*** é o sexto álbum da banda estadounidense de metal alternativo Deftones, publicado o 4 de maio de 2010 a través do selo Reprise Records. Un álbum que se chamaría *Eros* ía ser o seu sexto traballo e a continuación de *Saturday Night Wrist* (2006), pero non foi editado debido a que o baixista Chi Cheng entrou en coma tras un accidente de coche en novembro de 2008. O lanzamento de *Eros* suspendeuse en favor de *Diamond Eyes* en xuño de 2009. O antigo baixista de Quicksand, Sergio Vega aparece no disco substituíndo a Cheng.

## Listaxe de cancións
Baldarís

O topónimo **Baldarís** ten a súa orixe como nome de posuidor, do xermánico *Balde-Rico*. Pode referirse a:

;En Galiza
***Baldarís**, lugar da parroquia de Fisteus, no concello de Curtis;
***Baldarís**, lugar da parroquia de Orazo, no concello da Estrada.

## Véxase tamén
### Outros artigos
***Baldrís**, lugar da parroquia de Mandaio, no concello de Oza-Cesuras.
Década de 1960

A **década de 1960** foi o período de tempo entre 1 de xaneiro de 1960 e 31 de decembro de 1969.

## Ciencia 
* Abril de 1960, os Estados Unidos lanzan o primeiro satélite meteorolóxico.
* O 12 de abril de 1961, o cosmonauta Iuri Gagarin é o primeiro home a entrar no espazo, orbitando o planeta Terra.
* O 3 de decembro de 1967, en Suráfrica, ocorre o primeiro transplante de corazón.
* O 20 de xullo de 1969, coa misión Apollo 11, o home chega á Lúa.

## Deporte 
* O 1962, é realizada a Copa do Mundo de Fútbol no Chile.
* O 1966, é realizada a Copa do Mundo de Fútbol en Inglaterra.

## Notas
Ramón Encinas

**Ramón Encinas Diéguez**, nado en Ourense o 4 de setembro de 1918 e finado en Pontevedra o 9 de agosto de 2014, foi un avogado e político galego.

## Traxectoria 
Sobriño do futbolista e adestrador Ramón Encinas Dios, cursou os primeiros estudos en Ourense, rematando o bacharelato en 1936. Cando se produciu o golpe de Estado do 18 de xullo de 1936 alistouse como voluntario e combateu no exército rebelde alcanzando o grao de capitán de Infantaría. Estudou Dereito por libre na Universidade de Santiago de Compostela (1942-1945). Conseguiu o doutoramento na Universidade de Salamanca en 1946. Membro de Falange Española Tradicionalista y de las JONS, foi fiscal en Xinzo de Limia e Verín, vicepresidente da Deputación de Ourense, oficial maior do concello de Ourense, secretario do Ministerio da Vivenda, subxefe provincial do Movimiento, conselleiro nacional e procurador en Cortes por Ourense (1964-1971), gobernador civil de Huesca, Pontevedra (1964-1970) e Albacete, xefe da asesoría xurídica de Caixa Ourense e director xeral de Caixa Pontevedra. Finou en Pontevedra o 9 de agosto de 2014.

## Recoñecementos 
* Gran Cruz da Orde do Mérito Civil en 1965.

## Notas 
## Véxase tamén 
### Bibliografía 
* Barreiro Fernández, Xosé Ramón; López Morán, Beatriz; Mínguez Goyanes, Xosé Luís (2003). *Parlamentarios de Galicia : biografías de deputados e senadores (1810-2003)*. Parlamento de Galicia - Real Academia Galega. ISBN 84-87987-25-7.
Lutsk

**Lutsk** (en ; en ; en ) é unha cidade á beira do río Styr, no noroeste de Ucraína. É o centro adminitrativo da rexión de Volinia e do distrito de Lutsk que a rodea, mais ao que non pertence. Lutsk ten o estatuto de cidade de importancia rexional, equivalente ao dun distrito. A poboación da cidade estimábase en 2015 de 217&nbsp;103 persoas.
Mahilioŭ

**Mahilioŭ** (en , pronunciado [[Alfabeto Fonético Internacional|]]; en , *"Mogilev"*) é unha cidade na Belarús oriental, a uns 76 quilómetros da fronteira con Rusia. A súa poboación en 2011 era de 360.918 habitantes. É a capital da rexión homónima e a terceira maior cidade do país.
Juan Alfaro Alfaro

**Juan Alfaro Alfaro**, finado en Madrid o 24 de abril de 1986, foi un político español.

## Traxectoria 
Foi gobernador civil de Huelva (1969) e Pontevedra (1973). En xuño de 1973 foi nomeado Secretario Xeral Técnico do Ministerio de Información e Turismo. Foi secretario do Consello de Administración do Banco Comercial Español. Finou en Madrid o 24 de abril de 1986.

## Vida persoal 
Casou con María Piedad Serena Guirado.

## Notas
Manuel Arroyo Quiñones

**Manuel Arroyo Quiñones**, nado en Burgos o 29 de xaneiro de 1922 e finado en Madrid en 2007, foi un político español.

## Traxectoria 
Licenciado en Filosofía e Letras. Foi alcalde do concello de León (1967-1973). Foi procurador en Cortes en representación da Administración Local de 1964 a 1971 e en 1971 foi tamén consejero nacional. En xullo de 1973 foi nomeado gobernador civil de Pontevedra. Cesou como gobernador en febreiro de 1974 para ocupar o cargo de Director xeral de Formación Profesional no Ministerio de Educación e Ciencia. En 1976 foi nomeado Director xeral de Ensinanzas Medias.

## Notas